
ΑΡΙΘΜΟΣ ΦΥΛΛΟΥ 

18 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της ΙΕ/5340/23.3.1984 απόφασης του Υπουργού 
Εθνικής Οικονομίας, «Σύσταση Κεντρικών Οργάνων Ελέγχου 
των Επενδύσεων όλων των αναπτυξιακών Νόμων αρμοδιότητας 


Υπουργείου Εθνικής Οικονομίας», όπως ισχύει. 1 

Κήρυξη του υψώματος Μετσίκι στο Ψάρι Τριφυλίας ως αρχαιολογι¬ 
κού χώρου. 2 

Εφαρμογή θεσμού οικογενειακού ιατρού στα ΠΟΝ ΧΙΟΥ, ΚΑΛΥ¬ 
ΜΝΟΥ, ΘΕΣ/ΝΙΚΗΣ και ΝΕΑΠΟΛΕΩΣ ΒΟΙΩΝ. 3 

Μέτρα Ευκοσμίας και Ευταξίας και περί Κοινής Ησυχίας των Πολι¬ 
τών στο Ν. Κοζάνης . 4 

Ψήφιση ΟΕΥ Δήμου Σκύδρας Ν. Πέλλας. . . .·. 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 23068/ΑΙΠΕ 128 (1) 


Τροποποίηση της ΙΕ/5340/23.3.1984 απόφασης του Υπουργού 

Εθνικής Οικονομίας, «Σύσταση Κεντρικών Οργάνων Ελέγχου των 

Επενδύσεων όλων των αναπτυξιακών Νόμων αρμοδιότητας Υπουρ¬ 
γείου Εθνικής Οικονομίας», όπως ισχύει. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1262/82 «Για την παροχή κινήτρων ενίσχυ¬ 
σης της Οικονομικής και Περιφερειακής Ανάπτυξης της χώρας και τρο¬ 
ποποίηση συναφών διατάξεων» και ειδικότερα τις παραγράφους 2 και 5 
του άρθρου 8 και 5 και 6 του άρθρου 25 αυτού του Νόμου. 

2. Την απόφαση ΙΕ/5340/23.3.1984, για τη σύσταση Κεντρικών 
Οργάνων Ελέγχου, κ.λπ., όπως τροποποιήθηκε μεταγενέστερα. 

3. Τις διατάξεις του Ν. 1892/90 «Για τον εκσυγχρονισμό και την 
ανάπτυξη και άλλες διατάξεις» και ειδικότερα την παράγραφο 11 του 
άρθρου 23 αυτού. 

4. Τις διατάξεις του Π.Δ. 545/88 «Περί Οργανισμού του Υπουρ¬ 
γείου Εθνικής Οικονομίας». 

5. Τις διατάξεις του Ν. 1558/85, «Κυβέρνηση και Κυβερνητικά 
Όργανα». 

6. Τις διατάξεις της Υ/1201/5.10.90 απόφασης του Πρωθυπουρ¬ 
γού και Υπουργού Εθνικής Οικονομίας «Καθορισμός αρμοδιοτήτων του 
Αναπληρωτή Υπουργού Εθνικής Οικονομίας Ευθυμίου Χριστοδού¬ 
λου». 

7. Τις ανάγκες της Υπηρεσίας, αποφασίζουμε: 

Άρθρο 1 

Το πρώτο εδάφιο του άρθρου 2 της ΙΕ/5340/23.3.84 απόφασης 
του Υπουργού Εθνικής Οικονομίας, αντικαθίσταται ως εξής: 

Κάθε Κεντρικό Όργανο Ελέγχου αποτελείται από δύο (2) τουλάχι¬ 
στον μέλη ανάλογα με τις ιδιαιτερότητες της επένδυσης που πρόκειται 


να ελεγχθεί. Ως μέλη θα ορίζονται υπάλληλοι μόνιμοι ή με σύμβαση Ιδι¬ 
ωτικού Δικαίου του Υπουργείου Εθνικής Οικονομίας ή άλλων Υπουρ¬ 
γείων (Κεντρικών ή Περιφερειακών Υπηρεσιών) ή εκπρόσωποι Ελληνι¬ 
κών Τραπεζών, σχετικών ανά περίπτωση ειδικοτήτων. 

Άρθρο 2 

Κατά τα λοιπά ισχύει η απόφασή μας αρ. ΙΕ/5340/23.3.84. 

Αθήνα, 21 Ιανουάριου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΘΥΜΙΟΣ ΧΡΙΣΤΟΔΟΥΛΟΥ 
-♦- 

Αριθ. ΥΠΠΟ/ΑΡΧ/Α1/Φ7/41161/1972 (2) 

Κήρυξη του υψώματος Μετσίκι στο Ψάρι Τριφυλίας ως αρχαιολογικού 

χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 (ΦΕΚ 137/τ.Α/26.7.85 «Κυβέρνηση και Κυ¬ 
βερνητικά Όργανα. 

2. Τις διατάξεις του Κ.Ν. 5351/32 «περί Αρχαιοτήτων». 

3. Την αρ. 4/13.9.90 Γνωμοδότηση του Τοπικού Συμβουλίου Μνη¬ 
μείων Νοτιοδυτικής Ελλάδος, αποφασίζουμε: 

Για την αποτελεσματικότερη προστασία των αρχαιοτήτων της περιο¬ 
χής κηρύσσομε ως αρχαιολογικό χώρο το ύψωμα Μετσίκι στο Ψάρι 
Τριφυλίας, δεδομένου ότι σ’ ολόκληρο το ύψωμα υπάρχουν διάσπαρτες 
ενδείξεις για χρήση του κατά την διάρκεια της Ύστερης Εποχής του 
Χαλκού και είναι βέβαιο ότι αποτελούσε μίαν ακόμη μυκηναϊκή επαρχία 
με Ακρόπολη, που ήλεγχε την πεδιάδα του Σουλιμά και βρισκόταν σε 
άμεση σχέση με την Ακρόπολη του αρχαίου Δωρίου και της περιστερίας 
νοτιότερα, σύμφωνα με το τοπογραφικό διάγραμμα κλ. 1:5.000 που 
συνοδεύει τη παρούσα Απόφαση και με όρια που καθορίζονται από τα 
σημεία ΡΣΤΥΡ και έχουν ως εξής: 

ΡΣ: Ακολουθείται η χαράδρα «Ντράσσα», όπως σημειώνεται στο 
χάρτη με διακεκομμένη γραμμή. Από το σημείο Σ (τέλος της χαράδρας) 
ακολουθείται η νοητή ευθεία ως τον στύλο του ΟΤΕ (σημείο Τ). Από το 
σημείο Τ ως το σημείο Υ ακολουθείται η σημειουμένη στο χάρτη πορεία 
των καλωδίων του ΟΤΕ και απο το σημείο Υ ως το σημείο Ρ ακολουθεί¬ 
ται η υψομετρική καμπύλη των 260 μ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Δεκεμβρίου 1990 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 














ΜΕΤΣΙΚΙ : ΑΡΧΑΙΟΛΟΓΙΚΟΣ ΧΩΡΟΙ 

Αριθ. 2413.5/1/91 (3) 

Εφαρμογή θεσμού οικογενειακού ιατρού στα ΠΟΝ ΧΙΟΤ, ΚΑΛΥ¬ 
ΜΝΟΥ, ΘΕΣ/ΝΙΚΗΣ και ΝΕΑΠΟΛΕΩΣ ΒΟΙΩΝ. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

^ 1. Τις διατάξεις του άρθρου 5 του Ν. 6002/34 όπως αντικαταστά- 
θηκαν από το άρθρο 5 (εδ.ε) του Ν. 318/76 και ισχύουν σήμερα. 

2. Τα έγγραφα ΟΝ αριθ. 23139/22.10.90, 25843/20.11.90, 
25831/20.11.90,27368/10.12.90 και 605/10.1.91 με τα συνημ¬ 
μένα σ’ αυτά αποσπάσματα πρακτικών των συνεδριάσεων του ΔΣ/ΟΝ 
αριθ. 4168/31/3.10.90, 4173/36/7.11.90, 4177/40/5.12.90 
και 4179/1/9.1.1991, αποφασίζουμε: 

Αποδεχόμενοι σχετικές προτάσεις του ΔΣ/ΟΝ: 

1. Εγκρίνουμε την εφαρμογή του θεσμού του οικογενειακού ιατρού 
στα παραρτήματα Οίκου Ναύτου Χίου, Καλύμνου, Θεσ/νίκης και 
Νεαπ*Βοιών, για την καλλίτερη εξυπηρέτηση των ασφαλισμένων του 
Οίκου Ναύτου των περιοχών αυτών. 

2. Το γενικό πλαίσιο για την εφαρμογή του θεσμού οικογενειακού ια¬ 
τρού στα ως ανωτέρω ΠΟΝ, ορίζεται ως εξής: 

α) Ο ΟΝ θα εκδόσει ανακοίνωση προκλήσεως ενδιαφέροντος την 
οποία θα δημοσιεύσει κατά τα κανονισμένα στον ημερήσιο τύπο των ως 
άνω περιοχών. 

β) Το Διοικητικό Συμβούλιο ΟΝ θα αξιολογήσει τις αιτήσεις που θα 
υποβάλλουν οι ενδιαφερόμενοι και θα επιλέξει τους αναγκαίους κατά πε¬ 
ριοχή ιατρούς. 

γ) Οι ιατροί θα υπογράψουν ειδική σύμβαση, διάρκειας 6 μηνών από 
1.3.1991 για την παροχή εξωνοσοκομειακής περιθάλψεως στους 
ασφαλισμένους των περιοχών ΧΙΟΥ, ΚΑΚΥΜΝΟΥ, ΘΕΣ/ΝΙΚΗΣ και 
ΝΕΑΠΟΛΕΩΣ ΒΟΙΩΝ, ανεξαρτήτως αριθμού περιστατικών. 

δ) Όλοι οι θεράποντες ιατροί που θα συμβληθούν θα εξυπηρετούν 
τους ασφαλισμένους στα ιδιωτικά τους ιατρεία, σε ημέρες και ώρες που 
δέχονται την ιδιωτική τους πελατεία καθημερινώς πλην αργιών, Σαβ¬ 
βάτου και Κυριακής. 

Οι ίδιοι ιατροί θα εκτελούν κατά τις εργάσιμες ημέρες και επισκέψεις 
κάτοικον (πλην των ωρών από 11ης βραδυνής έως 7ης πρωϊνής). 

ε) Η εβδομαδιαία τους απασχόληση (συμπεριλαμβανομένων των κα¬ 
τοίκων επισκέψεων) θα είναι είκοσι πέντε (25) ώρες το ολιγότερο. 

στ) Η αμοιβή όλων των ιατρών που θα συμβληθούν, ανεξαρτήτως ει¬ 
δικότητας, καθορίζεται σε δρχ. 150.000 μηνιαίως. 

ζ) Κάθε συναφής λεπτομέρεια θα καθορισθεί με τις συμβάσεις και τις 
σχετικές εγκυκλίους τής Υπηρεσίας του Οίκου Ναύτου. 

3. Οι ειδικότητες που απαιτούνται είναι: 

(I) Για την περιοχή ΧΙΟΥ 

- Παθολόγοι : Ένας (1) ανά 1.800 ασφαλισμένους. 

- Παιδίατροι: Ένας (1) ανά 1.200 παιδιά (ηλικίας μέχρι 14 ετών). 

- Οφθαλμίατροι: Δύο (2) 

- Οδοντίατροι: Ένας (1) 

- Γυναικολόγοι: Ένας (1) 

- Μικροβιολόγοι: Δύο (2) για να παρέχουν τις υπηρεσίες του επί 4ωρο 
καθημερινώς στα εργαστήρια ΟΝ ΧΙΟΥ (εφ’ όσον υπάρχει δυνατότητα), 
με κάλυψη των δαπανών λειτουργίας των εργαστηρίων από τον ΟΝ. 

(II) Για την περιοχή ΚΑΛΥΜΝΟΥ 

- Παθολόγοι: Ένας (1) ανά 1.800 ασφαλισμένους 

- Παιδίατροι: Ένας (1) ανά 1.200 παιδιά (ηλικίας μέχρι 14 ετών). 

- Οδοντίατροι: Ένας (1) 

- Οφθαλμίατροι: Ένας (1) 

- Καρδιολόγοι: Ένας (1) 

(III) Για την περιοχή ΘΕΣ/ΝΙΚΗΣ 

- Οδοντίατρος: Ένας (1) 

(IV) Για την περιοχή ΝΕΑΠΟΛΕΩΣ ΒΟΙΩΝ 

- Παθολόγοι: Ένας (1) ανά 1.800 ασφαλισμένους. 

4. Ειδικά για την Κάλυμνο που είναι μικρή γεωγραφική περιοχή 
αλλά με μεγάλο αριθμό ασφαλισμένων, εφ’ όσον δεν προσφέρονται πα¬ 
θολόγοι να συμβληθούν ιατροί Γενικής Ιατρικής. 


5. Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 10 Ιανουάριου 1991 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 
-♦- 

Αριθ. 1023 (4) 

Μέτρα Ευκοσμίας και Ευταξίας και περί Κοινής Ησυχίας των Πολιτών 
στο Ν. Κοζάνης. 

Ο Δ/ΝΤΗΣ ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΚΟΖΑΝΗΣ 
Έχοντες υπόψη τις διατάξεις: 

α) του άρθρου 106 του Ν.Δ. 3365/55 «Περί Κώδικα του Σώματός 
της (τ) Ελληνικής Χωροφυλακής», όπως τροποποιήθηκε και συμπλη¬ 
ρώθηκε μεταγενέστερα. 

β) των άρθρων 368, 369 και 370 του Β.Δ. της 22.3.1958 «περί κυ- 
ρώσεως του Κανονισμού Υπηρεσίας (τ) Χωροφυλακής». 

γ) του άρθρου 12 παρ. 4 του Ν. 1481/84. 

δ) του άρθρου 75 παρ. 4 του Π.Δ. 582/1984. 

ε) του άρθρου 12 παρ. 4 του Α.Ν. 445/1937 «περί τροποποιήσεως 
των περί Κινηματογράφων διατάξεων», και αποβλέποντες α) στην τή¬ 
ρηση ευκοσμίας, ευταξίας και καλαισθητικής εμφανίσεως στους δημο¬ 
σίους - κοινόχρηστους και ιδιωτικούς χώρους και β) στην προστασία της 
κοινής ησυχίας των πολιτών, καθορίζουμε: 

Άρθρο Ιο 
Ευκοσμία - Ευταξία 

1. Απαγορεύεται για λόγους ευκοσμίας, ευταξίας και καλαισθητικής 
εμφανίσεως της περιοχής της Αστυνομικής Διεύθυνσης Κοζάνης: 

α. Η απόρριψη, εναπόθεση ή εγκατάλειψη χωμάτων, μπαζών και άλ¬ 
λων αντικειμένων σε δημόσιους - κοινόχρηστους χώρους, εκτός από 
εκείνους που έχουν καθορισθεί από την αρμόδια προς τούτο Αρχή για το 
σκοπό αυτό. 

Σε ιδιωτικούς χώρους περιφραγμένους και μη, επιτρέπεται τούτο 
εφόσον δεν αντίκειται στην αισθητική του χώρου και δεν προκαλούνται 
ζητήματα δημόσιας υγείας. 

β. Η πλύση οχημάτων σε Δημόσιους - Κοινόχρηστους χώρους κατά 
τρόπο που να ρυπαίνει τους χώρους αυτούς ή να προκαλεί ενόχληση σε 
τρίτους. 

γ. Η τοποθέτηση χωρίς άδεια ή ανάρτηση κάθε είδους εμπορευμάτων 
ή άλλων αντικειμένων έξω από οποιοδήποτε κατάστημα, εκτός από πε¬ 
ριοδικά, εφημερίδες και γενικά έντυπα έξω από περίπτερα. 

δ. Η παραμονή και πρόσδεση ζώων σε οδούς, πεζοδρόμια και πλα¬ 
τείες, καθώς και γύρω από αρχαιολογικούς χώρους, μνημεία ή αγάλ¬ 
ματα. 

ε. Το άπλωμα ρούχων σε δημόσιους και ιδιωτικούς χώρους, εκτός 
από τις ταράτσες των οικοδομών. 

Κατ’ εξαίρεση επιτρέπεται τούτο κατά τις ώρες 07.00 - 08.00. 

Ο καθορισμός των ταπήτων με ρααβδισμό, επιτρέπεται μόνο στις αυ¬ 
λές και στις ταράτσες των οικιών και εκτός των ωρών κοινής ησυχίας, 
ενώ ο καθορισμός των ποδομάκτρων των πολυκατοικιών, στις οδούς 
και πλατείες, επιτρέπεται μόνο με πλύσιμο και όχι με ραβδισμό. 

Άρθρο 2ο 

Δικαστήρια 

1. Απαγορεύεται: 

α. Η με οποιαδήποτε τρόπο ρύπανση των οικημάτων των δικαστη¬ 
ρίων και ιδιαίτερα με την αναγραφή, με οποιοδήποτε μέσο, επί τοίχων, 
δαπέδων κ.λ.π. σημείων, παραστάσεων ή λέξεων, καθώς και με την τοι¬ 
χοκόλληση εντύπων, πλην των υπό των δικαστηρίων ή των υπηρεσιών 
αυτών γενομένων ανακοινώσεων κ.λ.π. 

β. Η απόρριψη κάθε είδους αντικειμένων στις αίθουσες, διαδρόμους 
και περίβολο των δικαστηρίων. 

γ. Η διατάραξη των δικαστικών συνεδριάσεων και της ομαλής λει¬ 
τουργίας των γραφείων των δικαστηρίων με μεγαλόφωνες συζητήσεις ή 
θορύβους γενικά στους διαδρόμους, τις κλίμακες και τον περίβολο το^ν 
δικαστικών καταστημάτων. 

δ. Η είσοδος μικροπωλητών στις αίθουσες των δικαστικών συνεδριά¬ 
σεων. . 

2. Η απαγόρευση της παραγράφου Ια του παρόντος άρθρου, δεν 
αφορά τις επικολλήσεις, αναγραφές κ.λ.π. πράξεις τις οποίε προβλέπει ο 
Ν. 1144/1981. 

Άρθρο 3ο 

Κινηματογράφοι - Θέατρα 

1. Απαγορεύεται εντός αιθουσών κινηματογράφων και θεάτρων, 
κατά τις ώρες λειτουργίας τους: 

α. Η ανάλωση υπό των θεμάτων ξηρών καρπών, φαγητών κ.λ.π. 
από τους φλοιούς ή τα περιτυλίγματα των οποίων ρυπαίνεται το δάπεδο 
ή ενοχλούνται οι θεατές. 

β. Η εγκατάλειψη ή εναπόθεση στο δάπεδο, κενών φιαλών ή άλλων 
αντικειμένων, από τα οποία δύναται να προκληθεί ενόχληση ή ατύχημα. 

γ. η εκσφενδόνιση χάρτινων βολίδων ή άλλων αντικειμένων. 

δ. Το κάπνισμα εντός των κλειστών αιθουσών. 

ε. Γενικά κάθε ενέργεια ή εκδήλωση που είναι δυνατό, να προκαλέσει 
ενόχληση στους θεατές ή να παρεμποδίσει την άνετη από μέρους τους, 
παρακολούθηση του θεάματος. 

2. Απαγορεύεται η λειτουργία των κινηματογράφων και θεάτρων πέ¬ 
ραν της 24.30 ώρας κατά την χειμερινή περίοδο και της 24.45 ώρας 
κατά την θερινή περίοδο. 

Άρθρο 4ο 

Εορτές των Απόκρεω - Απρεπείς εκδηλώσεις γενικά 

1. Απαγορεύεται, κατά τις ημέρες των εορτών των Απόκρεω η χρη¬ 
σιμοποίηση υπό ατόμων, σε δημόσιους χώρους, προσωπί-δων με τις 
οποίες καλύπτεται ολόκληρο το πρόσωπο και γενικά η μεταμφίεση κατά 
τρόπο να καθιστά το άτομο αγνώριστο. 

Κατ’ εξαίρεση επιτρέπεται η μεταμφίεση παιδιών και των δύο φύλ¬ 
λων ηλικίας μέχρι δώδεκα ετών και η μεταμφίεση προσώπων που χρη¬ 
σιμοποιούνται για την εκτέλεση προγράμματος εορταστικών εκδηλώ¬ 
σεων (Καρναβάλι - Φεστιβάλ). 

2. Απαγορεύεται, οποτεδήποτε, στα δημόσια κέντρα, τα μέσα συ¬ 
γκοινωνίας και τους δημόσιους - κοινόχρηστους χώρους γενικά, οι άκο¬ 
σμες εμφανίσεις και εκδηλώσεις, οι οποίες προκαλούν ενόχληση στο 
κοινό, απρεπείς χειρονομίες και βωμολοχίες, καθώς και η ρίψη οποιου- 
δήποτε αντικειμένου,σε πρόσωπα ή ξένα πράγματα. 

Άρθρο 5ο 

Προστασία μειονεκτούντων προσώπων 

Απαγορεύεται οι με λόγους, χειρονομίες, μιμητικές εκφράσεις ή κινή¬ 
σεις και κάθε τρόπο λιδωρίες, χλευασμοί, εμπαιγμοί γερόντων και προ¬ 
σώπων μειωμένης αντιλήψεως και κρίσεως, ψυχικά ασθενών και σωμα¬ 
τικά αναπήρων. 

« Άρθρο 6ο 

Ώρες Κοινής Ησυχίας των πολιτών 

1. Οι ώρες κοινής ησυχίας των πολιτών καθορίζονται ως κατωτέρω: 

α. Κατά τη θερινή περίοδο από 15.00 έως 17.30 και από 23.00 έως 

07.00 ώρας. 

β. Κατά τη χειμερινή περίοδο από 15.30 έως 17.30 και από 22.00 
έως 07.30 ώρας. 

2. Θερινή περίοδος, για την εφαρμογή της παρούσας Αστυνομικής 
Διάταξης, λογίζεται το χρονικό διάστημα από 1η Απριλίου μέχρι 30 Σε¬ 
πτεμβρίου και Χειμερινή περίοδος το χρονικό διάστημα από 1η Οκτω¬ 
βρίου μέχρι ·31η Μαρτίου. 

Άρθρο 7ο 

1 Γ ενικές απαγορεύσεις και υποχρεώσεις ως προς την ησυχία των 
πολιτών. 

1. κατά τις ώρες της κοινής ησυχίας των πολιτών, εάν προκαλείται 
διατάραξη αυτής, απαγορεύονται: 

α. Οι εργασίες που δημιουργούν θόρυβο ή κατ’ άλλο τρόπο διαταράσ- 
σουν την ησυχία. 

β. Τα άσματα, οι φωνασκίες, η χρήση μουσικών οργάνων, φορητών 
ραδιοφώνων και μαγνητοφώνων στις οδούς, πλατείες και δημόσιους γε¬ 
νικά τόπους, ως και εντός των οχημάτων ομαδικής μεταφοράς. 

γ. Η περιφορά σε λειτουργία μαγνητοφώνων, λατερνών και άλλων 
μουσικών οργάνων στις οδούς, ως και η είσοδος των κατόχων αυτών 
εντός δημοσίων κέντρων και μέσων συγκοινωνίας, προς άσκηση του 
επαγγέλματος τους. 

δ. Η διδασκαλία του μαθήματος της μουσικής και ωδικής στα ΣΧο- 
λεία και Ωδεία. 


ε. Η λειτουργία κάθε μουσικού οργάνου ή συσκευής ραδιοφώνου, μα¬ 
γνητοφώνου ή τηλεόρασης σε υψηλό τόνο, οι φωνασκίες, οι θορυβώδεις 
χοροί και κάθε άλλη θορυβώδης εκδήλωση. 

στ. Τα θορυβώδη παίγνια σε καφενεία, σφαιριστήρια ή άλλα δημόσια 
κέντρα, οι συζητήσεις ή φλυαρίες, σε υψηλό τόνο, των θαμώνων των κέ¬ 
ντρων αυτών, εφόσον διαταράσσεται απ’ αυτούς η ησυχία των πολιτών. 

ζ. Οι θορυβώδεις συζητήσεις των οδηγών αυτοκινήτων ΤΑΞΙ ή του 
προσωπικού των λεωφορείων στους σταθμούς αυτοκινήτων, ως και η 
φόρτωση ή εκφόρτωση εμπορευμάτων από φορτηγά αυτοκίνητα. 

η. Η κυκλοφορία με ταχύτητα των κενών φορτίων, ζωηλάτων οχη¬ 
μάτων και των χειραμαξιών, εφ’ όσο δεν φέρουν στους τροχούς τους 
ελαστικά περιβλήματα. 

θ. Τα παιχνίδια στους δρόμους, τις πλατείες και γενικά στους κοινό¬ 
χρηστους χώρους. Ειδικότερα το ποδόσφαιρο και άλλα παιχνίδια, που 
προκαλούν θόρυβο και ενόχληση σε τρίτους, απαγορεύονται στους δρό¬ 
μους και τις πλατείες σε όλες τις ώρες του 24ώρου. 

2. Τποχρεούνται οι ιδιοκτήτες - διευθυντές εργοστασίων, εργαστη¬ 
ρίων και άλλων μηχανοκινήτων ή όχι επιχειρήσεων, καθώς και δημο¬ 
σίων γενικά κέντρων όπως, με μηχανικά ή άλλα πρόσφορα τ^νικά 
μέσα (ηχομόνωση κλπ)„ περιστείλουν στο ελάχιστο δυνατό όριο που 
προκαλείται από τη λειτουργία αυτών, ώστε να μην διαταράσσεται η 
ησυχία των περίοικων. Την ίδια υποχρέωση έχουν και οι ιδιοκτήτες οι¬ 
κιών και πολυκατοικιών, εφ’ όσον από τη λειτουργία εγκαταστάσεων 
κεντρικής θέρμανσης (καλοριφέρ) ή άλλων μηχανημάτων δημιουργείται 
υπερβολικός θόρυβος. 

3. Σε εξαιρετικές περιπτώσεις έκτακτής ανάγκης, που δεν επιδέχο¬ 
νται αναβολή δύναται με ειδική αιτιολογημένη άδεια του αρμόδιου Διοι¬ 
κητή Αξιωματικού, να επιτραπεί κατά τις ώρες της κοινής ησυχίας η 
εκτέλεση εργασίας και ειδικότερα κοινής ωφέλειας, που προκαλεί θό¬ 
ρυβο. 

Άρθρο 8ο 

Απαγόρευση διαλαλήσεων και γενικά ανακοινώσεων 

1. Απαγορεύεται σε όλες τις ώρες του 24ώρου η διαλάληση από τους 
μικροπωλητές και γενικά όλους τους υπαίθριους επαγγελματίες (στάσι¬ 
μους και πλανόδιους), των πωλουμένων απ’ αυτούς ειδών ή του ασκού¬ 
μενου επαγγέλματος τους, καθώς και η προς το σκοπό αυτό χρήση σφυ- 
ρικτών, σαλπίγγων, κωδώνων, μεγαφώνων ή άλλων ηχητικών οργά¬ 
νων. 

Του ανωτέρω μέτρου εξαιρούνται οι εφημεριδοπώλες, εφ’ όσον δια- 
λαλούν εφημερίδες και λοιπά έντυπα και ουδέποτε κατά τις ώρες κοινής 
ησυχίας. 

2. Απαγορεύεται από τους διευθυντές και υπαλλήλους των καταστη¬ 
μάτων και δημοσίων γενικά κέντρων, η διαλάληση των πωλουμένων ει¬ 
δών από τις θύρες των καταστημάτων τους ή η έξοδος αυτών στο πεζο¬ 
δρόμιο με σκοπό την προσέλκυση πελατών, με φωνές, επικλήσεις και 
χειρονομίες, καθ’ όλες τις ώρες λειτουργίας των καταστημάτων τους. 
Για κάθε ανωτέρω παράβαση των υπαλλήλων συνυπεύθυνοι είναι και οι 
διευθυντές. 

Άρθρο 9ο 

Απαγορεύσεις σε δημόσια Κέντρα 

1. Απαγορεύονται στα δημόσια κέντρα (Καφενεία, Ζαχαροπλαστεία, 
Ταβέρνες κ.λ.π) τα άσματα, οι απαγγελίες και η λειτουργία κάθε είδους 
μουσικών οργάνων, ηλεκτροφώνων, ραδιοφώνων, τηλεοράσεων, μεγα¬ 
φώνων, κλπ, άνευ ειδικής άδειας του αρμόδιου Διοικητή Αξιωματικού, 
χορηγουμένης κατά τις διατάξεις των άρθρων 372 και 373 του Κανονι¬ 
σμού Υπηρεσίας πρώην Χωροφυλακής. Στην απαγόρευση αυτή δεν 
εμπίπτουν τα κέντρα Διασκέδασης. 

2. Η ανωτέρω άδεια χορηγείται, εφ’ όσον δεν διαταράσσεται η ησυ¬ 
χία των περίοικων και καθορίζεται σ’ αυτή η διάρκεια, το είδος και ο 
αριθμός των μουσικών οργάνων (Πνευστά, έγχορδα, ηλεκτρόφωνα, μα¬ 
γνητόφωνα κλπ), καθώς και η θέση και τα σημεία τοποθέτησης αυτών. 

Ειδικότερα τα ηλεκτρόφωνα και ορχήστρες τοποθετούνται και λει¬ 
τουργούν στο βάθος των καταστημάτων σε χαμηλή ένταση. 

3. Η άδεια αυτή χορηγείται κατ’ αρχή μέχρι της 22.00 ώρας τη χε- 
μερινή περίοδο και της 23.00 ώρας τη θερινή περίοδο, δύναται δε να 
παραταθεί έπειτα από αίτηση των ενδιαφερομένων και ανάλογα με τη 
θέση του κέντρου σε σχέση με τους γύρω κατοικημένους χώρους ή ανά¬ 
λογα με τη φύση των μουσικών οργάνων κ.λ.π. για μεν τα κέντρα που 
λειτουργούν σε στεγασμένους χώρους μέχρι της 02.00 ώρας, για δε τα 
κέντρα που λειτουργούν σε ανοικτό χώρο μέχρι της 01.00 με την απα- 

ραίτητη προϋπόθεση ότι δεν διαταράσσεται η ησυχία των περίοικων. 

4. Σε όλες τις ανωτέρω περιπτώσεις, η ένταση των μουσικών οργά¬ 
νων πρέπει να είναι χαμηλή και να περιορίζεται μόνο για την ψυχαγω¬ 
γία των θαμώνων των κέντρων. 

5. Σε περίπτωση απορριπτικής απόφασης του αρμόδιου Διοικητού 
Αξιωματικού για χορήγηση αιτηθείσας άδειας μουσικών οργάνων, επι¬ 
τρέπεται προσφυγή κατά της ανωτέρω απόφασης ενώπιον του Διευθυ- 
ντού της Αστυνομικής Διεύθυνσης Κοζάνης, αποφαινομένου οριστικά 
περί της χορήγησης ή όχι της άδειας. 

6. Η άδεια μουσικών οργάνων δύναται να αφαιρείται με απόφαση του 
Διοικητού της Αστυνομικής Αρχής που εξέδωσε αυτή, έπειτα από κατα¬ 
δίκη για παράβαση των διατάξεων περί κοινής ησυχίας. 

Κατά της απόφασης αυτής επιτρέπεται προσφυγή ενώπιον του Διευ- 
θυντού της Αστυνομικής Διεύθυνσης Κοζάνης, εντός αποκλειστικής 
προθεσμίας πέντε (5) ημερών από της κοινοποίησής της. 

. Η προσφυγή κατατίθεται στο οικείο Αστυνομικό Τμήμα και υποβάλ¬ 
λεται απ’ αυτό στην Αστυνομική Διεύθυνση Κοζάνης. 

Η άσκηση εμπρόθεσμης προσφυγής αναστέλει την εκτέλεση της από¬ 
φασης με την οποία αφαιρείται η άδεια, μέχρι απάντησης επί της προ¬ 
σφυγής. 

Εάν παρέλθει άπρακτη η προθεσμία της προσφυγής η απόφαση περί 
αφαίρεσης εκτελείται. 

7. Επιτρέπεται στα καταστήματα πώλησης ραδιοφώνων, κασετών 
κ.λ.π. ειδών μουσικής, η λειτουργία μουσικών οργάνων στο βάθος του 
καταστήματος και σε χαμηλή ένταση, κατά τις ώρες που τα καταστή¬ 
ματα αυτά παραμένουν, κατά Νόμο ανοικτά. 

8. Απαγορεύεται στους Κινηματογράφους και Θέατρα η λειτουργία 
των μεγαφώνων σε υψηλή ένταση. Η απαγόρευση αυτή ισχύει και κατά 
τα διαλλείματα των παραστάσεων, κατά τα οποία μεταδίδονται από με¬ 
γάφωνα μουσικά τεμάχια διαφημίσεων ή ανακοινώσεων. 

9. Απαγορεύεται η διατήρηση θορυβών κατοικίδιων ζώων ή ενοχλη¬ 
τικών πτηνών, τα οποία με τις φωνές τους ή κατ’ άλλο τρόπο ενοχλούν 
τους περίοικους. 

Τα ανωτέρω ζώα ή πτηνά απομακρύνονται υποχρεωτικά από τους 
κατόχους, έπειτα από ειδική προς τούτο πρόσκληση του Διοικητού του 
οικείου Αστυνομικού Τμήματος, εντός τασσομένης προθεσμίας. 

Άρθρο 10ο 
Απλές Επιγραφές 

1. Κάθε επαγγελματίας υποχρεούται να έχει τοποθετημένη, άνευ 
άδειας της Αστυνομικής Αρχής, στην κύρια πρόσοψη του καταστήμα¬ 
τος, οικίας ή γραφείου που ασκεί το επάγγελμά του, απλή εμφανή επι¬ 
γραφή, στην οποία θα αναγράφεται καθαρά το ονοματεπώνυμο αυτού 
και εφ’ όσον πρόκειται περί Νομικού προσώπου η επωνυμία και το 
ασκούμενο επάγγελμα ή το είδος της επιχείρησης. Επίσης στο κάτω μέ¬ 
ρος της επιγραφής αυτής, με μικρά στοιχεία, θα αναγράφεται επιπλέον 
η διεύθυνση και το τηλέφωνο κατοικίας του καταστηματάρχη ή του 
υπεύθυνου νομικού προσώπου. 

2. Οι επιγραφές αυτές θα τοποθετούνται και διαφήμιση γενικά (φω¬ 
τεινή και μη), διέπεται από τις διατάξεις του Νόμου, 1144/1981 
(ΦΕΚ 96/14.4.81 τ. Α'), σε συνδυασμό με τις διατάξεις του άρθρου 11 
του Ν. 614/77 «περί κυρώσεως του Κ.Ο.Κ.», του άρθρου 20 του Ν. 
1577/Γ2/18.12.1985 (ΦΕΚ 210 τ. Α') «περί Γ.Ο.Κ», τις δ’ιατάξεις 
του άρθρου 12 του Β.Δ. 3/1961 (ΦΕΚ 2/61 τ. Α') «περί οργανώσεως 
του Υπουργείου Βιομηχανία» και τις διατάξεις της υπ’ αριθ. Φ. 
443.531/24/300.030 της 17-7/16.9.1969 (ΦΕΚ 588 τ. Β') από¬ 
φασης των Υπουργών Εθνικής Άμυνας, Συντονισμό και Δημοσίων Έρ¬ 
γων περί διαφημίσεων σε αναπηρικό περίπτερο. 

Άρθρο 11ο 

Αθίγγανοι - Οδηγοί ζώων 

Απαγορεύεται: 

1. Η εγκατάσταση σκηνών από αθίγγανους σε οποιαδήποτε τμήμα 
του εγκεκριμένου ρυμοτομικού σχεδίου της Πόλης - Κωμοπόλεων και 
Χωρίων, στις παρυφές αυτών, ως και κατά μήκος του Εθνικού και 
Επαρχιακού δικτύου της περιφέρειας μας. 

2. Η περιφορά από αθίγαννους και από οποιοδήποτε άλλο πρόσωπο 
άρκτων, πιθήκων και άλλων αγρίων ζώων εντός της πόλεως, κωμοπό¬ 
λεων και χωρίων της περιφέρειάς μας. Ανεξάρτητα αν τα ζώα αυτά φέ¬ 
ρουν αλυσίδες ή φίμωτρα. 


Άρθρο 12ο 

1. Οι παραβάτες της παρούσας, η οποία ισχύει για όλη την περιφέ¬ 
ρεια της Αστυνομικής Διεύθυνσης Κοζάνης από της δημοσίευσής της, 
διώκονται και τιμωρούνται σύμφωνα με τις διατάξεις του Νόμου 805/ 
1971, των άρθρων 411,412, 417, 420, 427, 428 και 459 του Ποι¬ 
νικού Κώδικα και του άρθρου 12 του Α.Ν. 495/1937, εφ’ όσον από 
άλλη διάταξη δεν τιμωρούνται βαρύτερα. 

2. Η εκτέλεση ανατίθεται στο Αστυνομικό προσωπικό της Ελληνικής 
Αστυνομίας. 

3. Η υπ’ αριθμ. 2/1983 Αστυνομική διάταξή μας (τ) Δ.Χ. Κοζάνης, 
καταργείται. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κοζάνη, 14 Δεκεμβρίου 1990 
Ο Διευθυντής 

ΑΝΔΡΕΑΣ ΧΡΥΣΑΝΘΑΚΟΠΟΥΛΟΣ 

-♦- 

Αριθ. 15526/90 (5) 

Ψήφιση ΟΕΥ Δήμου Σκόδρας Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Την αριθμ. 186/90 απόφαση Δημοτικού Συμβουλίου Σκύδρας με 
την οποία ψηφίζεται ο ΟΕΥ του Δήμου. 

2. Τις διατάξεις: 

α) Του άρθρου 12 του Ν. 1188/81. 

β) Του Ν. 1586/86. 

γ) Του Π.Δ. 37α/87 και 22/90. 

3. Το Π.Δ. 315/89 (ΦΕΚ 145/1.6.89) με το οποίο έγινε συνένωση 
Κ/των σε Δήμο με την επωνυμία «ΔΗΜΟΣ ΣΚΥΔΡΑΣ». 

4. Την σύμφωνη γνωμοδότηση του Υπηρ. Συμβουλίου κρίσεως Δη¬ 
μοτικών και Κοινοτικών Υπαλλήλων (αριθμ. πρακτ. 2/90), αποφασί¬ 
ζουμε: 

Εγκρίνουμε την αριθμ. 186/90 απόφαση του Δημοτικού Συμβου¬ 
λίου Σκύδρας με την οποία καταρτίζεται και ψηφίζεται ο ΟΕΥ του Δή¬ 
μου ως εξής: 

ΜΕΡΟΣ ΠΡΩΤΟ. 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
Άρθρο 1. 

Διάρθρωση Υπηρεσιών 

Η Υπηρεσία του Δήμου Σκύδρας διαρθρώνεται ως κατωτέρω: 

α) Διεύθυνση. 

Άρθρο 2. 

Διάρθρωση Διεύθυνσης 
Αρμοδιότητες. 

1. Στη Διεύθυνση ανάγονται όλες οι αρμοδιότητες που αφορούν στο 

Δήμο. ■ 

2. Τη Διεύθυνση απαρτίζουν τα εξής Τμήματα: 

. α) Το Τμήμα Διοικητικών και Οικονομικών Υπηρεσιών και 

β) Το Τμήμα των Τεχνικών Υπηρεσιών. 

3. Οι αρμοδιότητες της Διεύθυνσης ανάγονται ειδικότερα στα παρα¬ 
κάτω μη αυτοτελή γραφεία που κατανέμονται στα Τμήματα ως εξής: 

ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

Στο τμήμα αυτό αφορούν τα παρακάτω μη αυτοτελή γραφεία με τα 
εξής θέματα. 

1. Γραφείο Δημάρχου: 

Τα αντικείμενα αυτού καθορίζονται κάθε φορά από τον Δήμαρχο με 
απόφασή του. 

2. Γραφείο Προσωπικού: 

- Τηρεί το Μητρώο και τους ατομικούς φακέλλους του προσωπικού. 

- Διενεργεί όλες τις υπηρεσιακές μεταβολές. 

- Εκτελεί κάθε υπηρεσιακή ενέργεια που αφορά διορισμούς, απολύ¬ 
σεις, μετατάξεις, πειθαρχικά κ.λπ. 

- Φροντίζει για τη διεκπεραίωση της διαδικασίας συνταξιοδότη- 

οης. 

- Καταρτίζει τα σχέδια του ΟΕΥ του Δήμου. 

- Ασχολείται με τη μελέτη και εφαρμογή Νόμων, Συλλογικών Συμ¬ 
βάσεων Εργασίας και αποφάσεων. 

- Μεριμνά για την έγκαιρη σύνταξη και υποβολή των εκθέσεων ου¬ 
σιαστικών προσόντων όλων : των υπαλλήλων. 

- Επιμελείται για την ψήφιση και τροποποίηση του ΟΕΤ των Δήμων. 

'3. Γραφείο Πρωτοκόλλου, Διεκπεραίωσης και Αρχείου: 

- Τηρεί το Πρωτόκολλο του Δήμου καθώς και τα σχετικά βιβλία. 

- Διεκπεραιώνει όλα τα έγγραφα που προσάγονται σαυτό. 

- Φροντίζει για την τοιχοκόλληση, δημοσίευση και επίδοση εγγρά¬ 
φων. 

- Τηρεί το γενικό αρχείο του Δήμου. 

- Στην επικύρωση αντιγράφων ή φωτοαντιγράφων οποιονδήποτε εγ¬ 
γράφων ή δικαιολογητικών που τηρούνται στο αρχείο του Δήμου, στην 
παραγωγή ή αναπαραγωγή ή εκτύπωση εγγράφων, εγκυκλίων και 
εντύπων γενικά. 

4. Γραφείο Δημοτικού Συμβουλίου - Δημαρχιακή Επιτροπή: 

- Φροντίζει για τη συγκέντρωση των απαραίτητων στοιχείων των θε¬ 
μάτων που πρόκειται να συζητηθούν στο Δ.Σ. ή τη Δ.Ε. 

- Βοηθάει τον Πρόεδρο στην κατάρτηση της ημερήσιας διάταξης και 
κοινοποιεί αυτή σύμφωνα με τις διατάξεις του Δ.Κ.Κ. 

- Τηρεί τα πρακτικά των συνεδριάσεων και τα καταχωρεί σε ειδικό 
βιβλίο. 

- Φροντίζει για την υποβολή αντιγράφων των αποφάσεων στην αρμό¬ 
δια διοικητική αρχή για τον έλεγχο της νομιμότητας και τηρεί ευρετήριο 
αποφάσεων. 

- Τηρεί το αρχείο διατελεσάντων Δημάρχων και Δημοτικών Συμβού¬ 
λων και εκδίδει κάθε σχετικό έγγραφο με το αντικείμενο αυτό. 

Γραφείο Παιδείας Νεολαίας, Πολιτισμού - Ν.Π.Δ.Δ. - Επιχειρή¬ 
σεων: 

- Ασχολείται με- τα εκπαιδευτικά θέματα (συγκρότηση Επιτροπών 
Δημοτικής Επιτροπής Παιδείας και Σχολικών Επιτροπών), γενικά του 
Ν. 1566/85 και συναφών διατάγών. 

- Προγραμματίζει εκδηλώσεις για τη νεολαία σε συνεργασία με τους 
αρμόδιους φορείς. 

- Προγραμματίζει εκδηλώσεις πολιτιστικού περιεχομένου σε συνερ¬ 
γασία με τους αρμόδιους φορείς. 

- Μεριμνά στην προβολή, μέσω του τύπου και άλλων μέσων ενημέ¬ 
ρωσης, των δραστηριοτήτων του Δήμου και των τοπικών αναπτυξια¬ 
κών προσπαθειών, την παρακολούθηση και την τήρηση αρχείου δημο¬ 
σιευμάτων του Δήμου. 

- Μεριμνά για την ασκουμένη από το Δήμο κοινωνική πολιτική και 
για τους ενεργούμενους από αυτόν εράνους. 

- Μεριμνά για την ανάπτυξη ευνοϊκού κλίματος δημιουργικών σχέ¬ 
σεων με τους δημότες, τις αρχές, τις διάφορες δημόσιες και λοιπές υπη¬ 
ρεσίες, ιδρύματα, οργανισμούς, συλλόγους και γενικά φορείς αναπτυξια¬ 
κού, πολιτιστικού και κοινωνικού έργου. 

- Παρακολουθεί τις δικαστικές υποθέσεις του Δήμου. 

- Μεριμνά για την οργάνωση των Εθνικών, πνευματικών κ.λπ., εκ¬ 
δηλώσεων του Δήμου. 

- Επιμελείται για τη σύνταξη, έκδοση και κυκλοφορία κάθε πληροφο¬ 
ριακού εντύπων του Δήμου. 

- Μεριμνά για τη σύνταξη, λειτουργία των δημοτικών νομικών προ¬ 
σώπων, ιδρυμάτων και επιχειρήσεων του Δήμου. 

- Μεριμνά για την τήρηση της Εφημερίδας της Κυβέρνησης και για < 
τη βιβλιοθέτησης αυτής. 

6. Γραφείο Μητρώων Αρρένων - Δημοτολογίων - Εκλογικών: 

- Συντάσσει κάθε χρόνο το Μητρώο Αρρένων και τους Στρατολογι¬ 
κούς Πίνακες. 

- Ενεργεί κάθε σχετική με τα ανωτέρω, μεταβολή. 

- Προβαίνει στις εγγραφές αδηλώτων ή αλλοδαπών που παίρνουν 
την Ελληνική Ιθαγένεια, στις διαγραφές λόγω θανάτου, στις διορθώσεις 
κυρίων ονομάτων κ.λπ. · 

- Εκδίδει τα σχετικά πιστοποιητικά. 

- Ασχολείται με τις μεταδημοτεύσεις, με τις μεταβολές στο βιβλίο 
Δημοτολογίου (εγγραφές, διαγραφές κ.λπ.). 

- Επιμελείται για κάθε θέμα που αφορά τις Βουλευτικές και Δημοτι¬ 
κές εκλογές και αυτές του 2ου βαθμού τοπικής αυτοδιοίκησης. 

- Ασχολείται με θέματα στατιστικά και επιδόσεων. 

7. Γραφείο Ληξιαρχείου: 

- Συντάσσει τις Ληξιαρχικές πράξεις και εκθέσεις. 

- Τηρεί τα Ληξιαρχικά βιβλία, γεννήσεων, γάμων, θανάτων, εκθέ¬ 
σεων, βοηθητικά βιβλία (πρωτόκολλο, ευρετήριο) καθώς και τους φα- 


κέλλους όλων των Δημαρχιακών γεγονότων. 

- Εκδίδει αντίγραφα και αποσπάσματα των ανωτέρω πράξεων, για 
τους ενδιαφερομένους και τις Υπηρεσίες. 

- Ασχολείται με θέματα που έχουν σχέση με πολιτικούς γάμους. 

- Συντάσσει και υποβάλλει αρμόδια όλα τα στατιστικά δελτία. 

8. Γραφείο Εσόδων, Δημοτικής Περιουσίας, Νεκροταφείων και Σφα¬ 
γείων: 

- Ασχολείται με θέματα που έχουν σχέση με τα έσοδα του Δήμου γε¬ 
νικά. 

- Διεκπεραιώνει κάθε εργασία για την ολοκλήρωση της απόκτησης 
δωρεάν, κληροδοσιών και τηρεί σχετικό αρχείο. 

-Συγκεντρώνει τους τίτλους της κινητής και ακίνητης περιουσίας του 
Δήμου. 

- Φροντίζει για τη σύνταξη των διακηρύξεων των δημοπρασιών για 
μίσθωση δημοτικών κτημάτων. 

- Προβαίνει στις απαραίτητες ενέργειες για τη σύναψη δανείων. 

- Επιμελείται για την τήρηση και εφαρμογή του Κανονισμού λειτουρ¬ 
γίας Σφαγείων, Νεκροταφείων, Λαϊκής Αγοράς και των σχετικών βι¬ 
βλίων που προβλέπει ο νόμος. 

- Ειδηγείται στο Δ.Σ. για του καθορισμό του ύψους των τελών και δι¬ 
καιωμάτων των Νεκροταφείων, ύδρευσης. Λαϊκής Αγοράς. 

- Παρακολουθεί και εποπτεύει την καθαριότητα κ.λπ. των χώρων 
και ότι έχει σχέση με τις ανάλογες τελετές (ενταφιασμός, μνημόσυνα 
κ.λπ.) των Νεκροταφείων και τους χώρους των Σφαγείων και Λαϊκής 
Αγοράς. 

- Μεριμνά για την απογραφή, αξιοποίηση, καλή λειτουργία και συ¬ 
ντήρηση όλων των συσκευών και μηχανών γραφείου και για τη διαρύθ- 
μιση των σχετικών αναγκών. 

- Επιμελείται για την καλή λειτουργία του ΕΑΧ, του τηλεφωνικού 
Κέντρου, του φωτοαντιγραφικού μηχανήματος και του πολιγράφου. 

9. Γραφείο φόρων τελών και δικαιωμάτων: 

- Ασχολείται με τη βεβαίωση των τελών, καθαριότητας, ηλεκτροφω- 
τισμού, ηλεκτροδοτουμένων χώρων, τελών ύδρευσης, διαφημίσεων, 
αποχέτευσης κ.λπ. τελών και δικαιωμάτων. 

- Καταρτίζει τους βεβαιωτικούς καταλόγους και τους κοινοποιεί σύμ¬ 
φωνα με τις διατάξεις περί οικονομικής διοίκησης και λογιστικού των 
Δήμων και Κοινοτήτων. 

- Εισηγείται για την επιβολή, κατάργηση, μείωση ή αύξηση των 
ανωτέρω φόρων τελών και δικαιωμάτων. 

- Ασχολείται με τη συγκέντρωση των προσφυγών κατά διαφόρων φο¬ 
ρολογικών εγγράφων και παρακολουθεί τις φορολογικές υποθέσεις. 

- Προωθεί τις υποθέσεις στις αρμόδιες εκτιμιτικές επιτροπές. 

10. Γραφείο Προμηθειών και αποθήκης υλικού: 

- Διενεργεί κάθε πράξη που έχει σχέση με τις προμήθειες για τις ανά¬ 
γκες των υπηρεσιών του Δήμου, εκτός από αυτές που αφορούν υλικά για 
την εκτέλεση έργων. 

- Φροντίζει για την έγκαιρη παραλαβή των προμηθειών από τις αρ¬ 
μόδιες επιτροπές, την ασφαλή αποθήκευσή τους και την παράδοση στις 
υπηρεσίες του Δήμου, τηρώντας και τα σχετικά βιβλία που ορίζει ο νό¬ 
μος. 

- Συγκεντρώνει όλα τα παραστατικά στοιχεία και τα προωθεί στο αρ¬ 
μόδιο γραφείο για την έκδοση χρηματικών ενταλμάτων πληρωμής. 

1. Γραφείο Λογιστικού, εντολής δαπανών: 

- Επιμελείται την εκκαθάριση και εντολή πληρωμής κάθε δαπάνης 
του Δήμου σύμφωνα με το νόμο. 

- Ελέγχει την νομιμότητα των δικαιολογητικών και των παραστατι¬ 
κών κάθε δαπάνης. 

- Εκδίδει τα χρηματικά εντάλματα πληρωμής μέσα στα όρια των 
πιστώσεων του πρ/σμού. 

- Τηρεί τα σχετικά βιβλία που ορίζει ο νόμος. 

2. Γραφείο Μισθοδοσίας Προσωπικού: 

- Εφαρμόζει τους Νόμους, τις Συλλογικές Συμβάσεις Εργασίας και 
ότι έχει σχέση με τις αποδοχές του προσωπικού. 

- Συγκεντρώνει τα απαραίτητα στοιχεία για τη σύνταξη των μισθο- 
δοτικών καταστάσεων και την έκδοση των χρηματικών ενταλμάτων 
πληρωμής. 

Τηρεί τα σχετικά βιβλία που ορίζει ο νόμος. 

- Εκδίδει ανάλογα, βεβαιώσεις ή πιστοποιητικά που έχουν σχέση με 
τις αποδοχές του προσωπικού. 

3. Γραφείο Προϋπολογισμού: 

- Καταρτίζει σε επεξεργασία με τις αρμόδιες υπηρεσίες του Δήμου 
του Προϋπολογισμού και τη σχετική Εισηγητική Έκθεση. 

- Παρακολουθεί γενικά την πορεία της εκτέλεσης του πρ/σμού και ει- 

σηγείται τις αναμορφώσεις αυτού (εγγραφή, ενίσχυση ή μεταφορά πι¬ 
στώσεων). 

- Επεξεργάζεται τα απολογιστικά στοιχεία και προβαίνει στις απα¬ 
ραίτητες ενέργειες. 

- Τηρεί τα σχετικά βιβλία που ορίζει ο νόμος. 

Τηρεί το Ειδικό Αρχείο πρ/σμού και Απολογισμού'του Δήμου, 
β. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

1. Γραφείο έργων: 

- Καταρτίζει το πρόγραμμα έργων του Δήμου και μεριμνά για την 
εφαρμογή του. 

- Συντάσσει όλες τις μελέτες έργων που προβλέπονται από τα εκά- 
στοτε καταρτιζόμενα τεχνικά προγράμματα. 

- Παρακολουθεί και επιβλέπει την πορεία εκτέλεσης των έργων του 
Δήμου. 

- Εισηγείται την έγκριση κάθε δαπάνης για την εκτέλεση έργου. 

- Διεξάγει τους διαγωνισμούς για την ανάθεση έργων και μεριμνά 
για τη σύνταξη και υπογραφή των συμφωνητικών εκτέλεσης έργων. 

- Ελέγχει και θεωρεί πιστοποιήσεις, τα τιμολόγια, τους συγκριτικούς 
πίνακες τα ΝΗΑΕ τα ΠΚΝΤΜΕ και όλα τα δικαιολογητικά που αφο¬ 
ρούν έργα εκτελούμενα με εργολαβία ή με αυτεπιστασία. 

- Συντονίζει τη λειτουργία του εγοταξίου αυτεπιστασίας και έχει την 
ευθύνη της αποθήκης των υλικών και των μηχανημάτων που χρησιμο¬ 
ποιούνται στα έργα αυτεπιστασίας. 

- Ελέγχει και θεωρεί τις καταστάσεις πληρωμής ημερομισθίων του 
εργατοτεχνικού προσωπικού που απασχολείται στα έργα αυτεπιστα¬ 
σίας, καθώς και τα τιμολόγια αγοράς υλικών και χρήσης μηχανημάτων 
που χρησιμοποιούνται στα έργα αυτά. 

- Εισηγείται για τη συγκρότηση επιτροπών παραλαβής έργων. 

- Διεκπεραιώνει όλη την αλληλογραφία που αφορά τη σύνταξη μελε¬ 
τών και την εκτέλεση έργων. 

- Διατηρεί αρχείο μελετών και έργων καθώς και τεχνική βιβλιοθήκη. 

- Μεριμνά για την κατασκευή και συντήρηση του οδικού δικτύου του 
Δήμου. 

- Εκδίδει τις άδειες εκσκαφής για την εκτέλεση έργων από τρίτους 
στα πεζοδρόμια και στα καταστρώματα των οδών του Δήμου, επιβλέπει 
τις εργασίες αυτές, μεριμνά για την ορθή αποκατάσταση των φθορών 
και εισηγείται τις εργασίες αυτές. 

- Συντάσσει τις καταστάσεις αυτών που οφείλουν εισφορά από κατα¬ 
σκευή κρασπέδων και πεζοδρομίων, 

- Εκδίδει τις άδειες για την εκτέλεση από τρίτους εργασιών στις πλα¬ 
τείες, τα πάρκα και τους κοινόχρηστους χώρους του Δήμου. Χορηγεί, 
άδειες για τον υποβιβασμό των κρασπέδων, της στιγμιαίας χρήσης και 
της διαμόρφωσης των πεζοδρομίων του Δήμου. Αναλαμβάνει τη συντή¬ 
ρηση των σχολικών κτιρίων του Δήμου, στην επισκευή και συντήρηση 
των δημοτικών κτιρίων και των ηλεκτρομηχανολογικών και λοιπών 
εγκαταστάσεων αυτού. 

2. Γραφείου Τοπογραφικού και Κτηματολογίου: 

- Μεριμνά για την έρευνα, καταγραφή και προστασία της Δημοτικής 
γής. Καταρτίζει και ενημερώνει το Δημοτικό Κτηματολόγιο. 

- Συντάσσει όλες τις τοπογραφικές μελέτες και όλα τα τοπογραφικά 
διαγράμματα του Δήμου. 

- Εκδίδει τα υψομετρικά σημειώματα για την έκδοση οικοδομικών 
αδειών. 

- Έχει την ευθύνη της τήρησης και ενημέρωσης του υψομετρικού δι¬ 
κτύου του Δήμου. 

- Εφαρμόζει την ισχύουσα ρυμοτομία για τη χάραξη του οδικού δι¬ 
κτύου του Δήμου. 

- Διατηρεί αρχείο Προεδρικών διαταγμάτων, ισχύουσας ρυμοτομίας 
και καθορισμού χρήσεων γης για ολο το εγκεκριμένο σχέδιο του Δήμου. 

- Διατηρεί αρχείο χαρτών, αναλυτικών στοιχείων καθορισμού ρυμο¬ 
τομικών και οικοδομικών γραμμών υψομετρικών σημειωμάτων, πρά¬ 
ξεων τακτοποίησης και αναλογισμού, καθώς και πάσης φύσεως δια¬ 
γραμμάτων. 

- Έχει την ευθύνη της διαφύλαξης και συντήρησης των τοπογραφι¬ 
κών οργάνων του Δήμου. 

3. Γραφείο Πολεοδομίας: 

- Εισηγείται για οποιαδήποτε μεταβολή, τροποποίηση ή επέκταση 
του ιαχύοντος ρυμοτομικού σχεδίου του Δήμου, καθώς και για τις μετα¬ 
βολές των χρήσεων γης (χαρακτηρισμού χώρων). 

- Παρακολουθεί τις πολεοδομικές μελέτες που συντάσσονται από άλ¬ 
λους φορείς και αφορούν το Δήμο. 

- Εκδίδει τις πολεοδομικές μελέτες που συντάσσονται από άλλους φο¬ 
ρείς και αφορούν το Δήμο. 


- Εκδίδει τις οικοδομικές άδειες σύμφωνα με την ισχύουσα νομοθε¬ 
σία. 

- Εφαρμόζει τις διαδικασίες χαρακτηρισμού και διατήρησης ή κατε¬ 
δάφισης αυθαιρέτων κατασκευών, προστίμων ειδικής εισφοράς και κάθε 
άλλης σχετικής ενέργειας σύμφωνα με τη σχετική νομοθεσία. 

- Επιβάλλει τις διοικητικές ποινές και τα πρόστιμα που προβλέπονται 
από το άρθρο 6 του Ν. 947/79 (περίπτωση 2). 

- Καταρτίζει και εκδίδει τις πράξεις τακτοποίησης και αναλογισμού 
των οικοπέδων του Δήμου σύμφωνα με την προβλεπόμενη νομοθεσία. 

- Τηρεί και ενημερώνει τον Κώδικα Πολεοδομικής Νομοθεσίας και 
εκδίδει πιστοποιητικά και βεβαιώσεις στα αντικείμενα που ανάγονται 
σαυτό. 

4. Γραφείο Κήπτων - Δενδροστοιχειών: 

- Φροντίζει για την ανάπτυξη και συντήρηση του πρασίνου στα 
πάρκα, πλατείες και πεζοδρόμια καθώς και σε όλους τους κοινόχρη¬ 
στους χώρους. 

- Φροντίζει για τον εξωραϊσμό και την καθαριότητα των ανωτέρω 
χώρων πρασίνου κατανέμοντας και συντονίζοντας το εργατοτεχνικό 
προσωπικό. 

- Εισηγείται για τις προμήθειες και μεριμνά για τη διακήρυξη του 
υλικού που χρησιμοποιείται για τις παραπάνω εργασίες. 

- Εκτελεί κάθε εργασία που έχει σχέση με το πράσινο γενικά. 

- Φροντίζει για την φύλαξη των πάρκων, κήπων και του πρασίνου γε¬ 
νικά και των παιδικών χαρών και εγκαταστάσεων αυτών. 

5. Γραφείο Ηλεκτροφωτισμού: 

- Φροντίζει για την καλή λειτουργία του δημοτικού φωτισμού οδών, 
πλατειών και κοινόχρηστων χώρων και για την επέκτασή του. 

- Φροντίζει για την καλή λειτουργία και τη συντήρηση όλων των ηλε- 
κτρολογικών και μηχανολογικών εγκαταστάσεων του Δήμου. __ 

- Φροντίζει για την εκτέλεση των απαραίτητων εργασιών για την 
εγκατάσταση μικροφωνικών συσκευών και εορταστικού φωτισμού κατά 
τις διάφορες εορταστικές εκδηλώσεις του Δήμου. 

- Φροντίζει για την προμήθεια των αναγκαίων ηλεκτρολογικών υλι¬ 
κών και ανταλλακτικών. 1 

6. Γραφείο Καθαριότητας - Νεκροταφείων: 

- Φροντίζει για την καλή λειτουργία των οχημάτων και μηχανημά¬ 
των του Δήμου, για τη συντήρηση και επισκευή αυτών. 

- Φροντίζει για την προμήθεια οχημάτων και μηχανημάτων του Δή¬ 
μου και ανταλλακτικών αυτών. 

- Προβαίνει στην προμήθεια καυσίμων και λιπαντικών για την κί¬ 
νηση όλων των μηχανημάτων και οχημάτων του Δήμου (εκδίδει δελτία 
κίνησης). 

- Φροντίζει για την έκδοση των απαραίτητων αδειών για την κυκλο¬ 
φορία των οχημάτων και μηχανημάτων.του Δήμου, για τον κατά νόμο 
έλεγχο αυτών από ΚΤΕΟ κ.λπ. καθώς και για την ασφάλισή τους. 

- Φροντίζει για την έκδοση προγράμματος καθαριότητας του Δήμου 
και κατανέμει το προσωπικό καθαριότητας ανάλογα με τις επί μέρους 
εργασίες της υπηρεσίας αυτής. 

- Προβαίνει στην καθαριότητα και συντήρηση των νεκροταφείων. 

7. Γραφείο Πληροφορικής: 

- Φροντίζει για την επιλογή των δραστηριοτήτων του Δήμου που επι¬ 
βάλλεται να μηχανογραφηθούν. 

- Φροντίζει για την εκτέλεση τών προγραμμάτων μηχανογράφισης 
που επιλέγονται από τη διοίκηση του Δήμου. 

- Φροντίζει για την εκμετάλευση και συντήρηση του εξοπλισμού πλη¬ 
ροφορικής που διαθέτει ο Δήμος καθώς και για την ασφάλεια των εξο¬ 
πλισμών αυτών. 

- Αρμοδιότητα που αφορά στο Δήμο και που για οποιονδήποτε λόγο 
δεν αναφέρεται στον παρόντα Οργανισμό, κατανέμεται σε ένα από τα 
δύο τμήματα της Διεύθυνσης από το Δήμαρχο, μετά από εισήγηση της 


Διεύθυνσης. 

ΜΕΡΟΣ ΔΕΥΤΕΡΟ 


ΠΡΟΣΩΠΙΚΟ 


ΤΜΗΜΑ Α’ 


Μόνιμο προσωπικό 


Άρθρο 3. 


Διάκριση θέσεων και κατηγορίες 


Οι θέσεις των μονίμων υπαλλήλων του Δήμου διακρίνονται στις εξής 
κατηγορίες: 

α) Πανεπιστημιακής Εκπαίδευσης (ΠΕ) 

β) Τεχνολογικής Εκπαίδευσης (ΤΕ) 
γ) Δευτεροβάθμιας Εκπαίδευσης (ΔΕ) 
δ) Υποχρεωτικής Εκπαίδευσης (ΥΕ) 

Άρθρο 4. 

Διάκριση κλάδων κατά κατηγορίες και αριθμός θέσεων κατά κλάδο 

1. Κατηγορία Π.Ε. 

α) Κλάδος ΠΕΙ Διοικητικών 
Δύο (2) θέσεις με βαθμούς Γ-Α. 
β) Κλάδος ΠΕ3 Πολιτικών Μηχανικών 
Μία (1) θέση με βαθμούς Γ-Α. 
γ) Κλάδος ΠΕ4 Αρχιτεκτόνων Μηχανικών 
Μία (1) θέση με βαθμούς Γ-Α. 

6) Κλάδος ΠΕΙ 1 Πληροφορικής (Ειδικότητα επιστήμης υπολογι¬ 
στών) 

Μία (1) θέση με βαθμούς Γ-Α. 1 

2. Κατηγορία Τ.Ε. 

α) Κλάδος ΤΕ17 Διοικητικού - Λογιστικού 
•Μία (1) θέση με βαθμούς Γ-Α. 

3. Κατηγορία Δ.Ε. 

α) Κλάδος ΔΕΙ Διοικητικού 

Δέκα (10) θέσεις με βαθμούς Γ-Α. 

β) Κλάδος ΔΕ 14 Ελεγκτών Εσόδων - Εξόδων ΟΤΑ 

Δύο (2) θέσεις με βαθμούς Γ-Α. 

γ) Κλάδος ΔΕΙ5 Εισπρακτόρων 

Δύο (2) θέσεις με βαθμούς Γ-Α. 

δ) Κλάδος ΔΕ28 Χειριστών Μηχανημάτων 

Μία (1) θέση με βαθμούς Γ-Α. 

ε) Κλάδος ΔΕ29 Οδηγών Αυτοκινήτων 

Δύο (2) θέσεις με βαθμούς Γ-Α. 

στ) Κλάδος ΔΕ30 Τεχνιτών 

Τρεις (3) θέσεις τεχνιτών, εκ των οποίων δύο (2) θέσεις υδραυλικών 
και μία (1) θέση ηλεκτρολόγου, του οποίου η ειδικότητα θα καθορίζεται 
με την προκήρυξη της πλήρωσης της θέσης. 

ζ) Κλάδος ΔΕ35 Δενδροανθοκηπουρών - Δενδροκόμων - Κηπουρών 
- Ανθοκόμων 

Μία (1) θέση με βαθμούς Γ-Α. 

4. Κατηγορία Υ.Ε. 

α) Κλάδος ΥΕ1 Κλητήρων Θυρωρών - Γενικών Καθηκόντων 
Δύο (2) θέσεις με βαθμούς Δ-Γ. 
β) Κλάδος ΥΕ2 Επιστατών Καθαριότητας 
Μία (1) θέση με βαθμούς Δ-Γ. 
γ) Κλάδος ΥΕ16 Εργατών Γενικά 
, Είκοσι δύο (22) θέσεις μέ βαθμούς Δ-Γ, από τους οποίους έντεκα 
(11) εργάτες καθαριότητας, δύο (2) εργάτες ύδρευσης, ένας (1) εργά¬ 
της καταμετρήσεως υδρομετρητών, τρεις (3) εργάτες επιμέλειας κήπων 
και δενδροστοιχιών, ένας (1) εργάτης Νεκροταφείων, ένας (1) εργάτης 
υπονόμων, ένας (1) εργάτης οδοποιίας και δύο (2) καθαριστριών. 

ΤΜΗΜΑ Β' 

Προσωπικό με σχέση εργασίας Ιδιωτικού Δικαίου 

Μία (1) θέση εργάτη καθαριότητας αορίστου χρόνου. 

Η θέση αυτή καταργείται αυτοδίκαια μόλις κενωθεί με οποιονδήποτε 
τρόπο (προσωρινή θέση άρθρου 5 του Ν. 1476/84). 

Άρθρο 5. 

Τα του διορισμού, των καθηκόντων, των περιορισμών, του χρόνου 
εργασίας, της αστικής ευθύνης, των δικαιωμάτων, των μεταβολών, της 
υπηρεσιακής κατάστασης, των ηθικών αμοιβών, των πειθαρχικών αδι¬ 
κημάτων, των ποινών, της λήξης της υπαλληλικής σχέσης, της ιατρο¬ 
φαρμακευτικής και νοσοκομειακής περίθαλψης, των υπαλλήλων που 
υπάγονται στον παρόντα Οργανισμό, διέπονται από τις διατάξεις του Ν. 
1188/81 καθώς και από τις άλλες συναφείς διατάξεις που ισχύουν ή θα 
ισχύουν κάθε φορά. 

ΤΜΗΜΑ Γ 

Προϊστάμενοι Οργανικών Μονάδων 

Άρθρο 6. 

Ορισμός Προϊσταμένων 

Προϊστάμενοι των οργανικών μονάδων του Δήμου επιλέγονται και 
τοποθετούνται, σύμφωνα με τις σχετικές διατάξεις του Ν. 1586/86, ει¬ 


δικότερα: 

α) Η επιλογή προϊσταμένων της Διεύθυνσης θα γίνεται από τον κλάδο 
ΠΕΙ Διοικητικού και ελλείψει αυτών από τον κλάδο ΔΕΙ Διοικητικού. 

β) Η επιλογή του προϊσταμένου του τμήματος Διοικητικών και Οικο¬ 
νομικών Υπηρεσιών γίνεται από τους κλάδους ΠΕΙ Διοικητικού, ΤΕ17 
Διοικητικού - Λογιστικού και ΔΕΙ Διοικητικού. . 

γ) Η επιλογή του προϊσταμένου του Τμήματος Τεχνικών Υπηρεσιών 
θα γίνεται από υπαλλήλους του τμήματος ΠΕ3 Πολιτικών Μηχανικών 
και ΠΕ4 Αρχιτεκτόνων - Μηχανικών. 

ΤΜΗΜΑ Δ' 

Άρθρο 7.' 

- Η κατανομή του προσωπικού στις Διευθύνσεις, στα Τμήματα και, 
Γ ραφεία θα γίνεται με απόφαση του Δημάρχου ανάλογα με τις υπηρε¬ 
σιακές ανάγκες και σε αριθμό υπαλλήλων σύμφωνα με τα Π.Δ. 53500/ 
59/86 του Υπουργείου Εσωτερικών. 

- Οι προϊστάμενοι των οργανικών μονάδων που αΛουσιάζουν ή κω¬ 
λύονται ή σε περίπτωση κενής θέσης, αναπληρώνονται από τους προϊ¬ 
σταμένους της αμέσως υποκείμενης οργανικής μονάδας κατά σειρά που 
οι υποκείμενες οργανικές μονάδες αναφέρονται στον Οργανισμό αυτό, 
καθώς επίσης και όπως ειδικότερα ορίζεται στις διατάξεις του άρθρου 
13 του Ν. 1586/86. 

- Ο τρόπος λειτουργίας της κάθε μιάς υπηρεσίας στις λεπτομέρειές 
του, εκτός από εκείνες που καθορίζει ο νόμος, μπορεί να καθορίζονται με 
ειδικό Κανονισμό λειτουργίας της Υπηρεσίας που καταρτίζεται από το 
Δημοτικό Συμβούλιο. 

Άρθρο 8. 

Αντικείμενα - Αρμοδιότητες Προϊσταμένων 

α) Ο Προϊστάμενος της Διεύθυνσης 

- Προΐσταται ολόκληρου του προσωπικού. 

- Ελέγχει και επιπτεύει το προσωπικό και το καθοδηγεί σύμφωνα με 
τις οδηγίες του Δημάρχου. 

- Τηρεί το εμπιστευτικό πρωτόκολλο. 

- Αποσφραγίζει και χαρακτηρίζει την αλληλογραφία και τη»στέλν«ϊ 
στις αρμόδιες υπηρεσίες, μέσω του γραφείου Πρωτοκόλλου. 

- Θεωρεί όλα τα έγγραφα που συντάσσονται από τις υπηρεσίες της 
Διεύθυνσης και υπογράφει τα σχέδιά της. 

- Παρακολουθεί την πορεία κάθε σχετικού με τη Διεύθυνση θέματος. 

- Εισηγείται αρμόδια για τη διάθεση του προσωπικού σύμφωνα με 
τις ανάγκες των Τμημάτων της Διεύθυνσης. 

- Συντάσσει τις ετήσιες εκθέσεις των προϊσταμένων των Τμημάτων 
της Διεύθυνσης. 

- Ασκεί τις αρμοδιότητες που του έχουν ανατεθεί σύμφωνα με το νόμο 
ή κατά εξουσιοδότηση. 

β) Προϊστάμενοι Τμημάτων 

- Προϊστάμενοι όλων των γραφείων του τμήματός τους. 

- Παρακολουθούν τη νομοθεσία και νομολογία και ενημερώνουν ανά¬ 
λογα τις υπηρεσίες. 

- Παρακολουθούν τις ώρες προσέλευσης και αποχώρησης προσωπι-· 
κού και ενημερώνουν ανάλογα τον Διευθυντή ή το Δήμαρχο. 

- Ελέγχουν και θεωρούν με υπογραφή όλα τα έγγραφα που συντάσ- 
σονται από τα γραφεία του Τμήματος. 

- Εισηγούνται στο Δημοτικό Συμβούλιο δια του Δημάρχου, για θέ¬ 
ματα που έχουν σχέση με το Τμήμα τους και παραβρίσκονται στις συνε¬ 
δριάσεις όταν ειδοποιηθούν από τη Διεύθυνση για ενημέρωση του Δημο¬ 
τικού Συμβουλίου. 

Άρθρο 9. 

Τυπικά προσόντα. 

Τα τυπικά προσόντα διορισμού κατά κατηγορία και κλάδο είναι αυτά 
που ορίζονται από τις διατάξεις του Ν. 1586/86 και των Π.Δ. 37α/87 
και 22/90. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Έδεσσα, 10 Ιανουάριου 1991 

Με εντολή Νομάρχη 
Ο Διευθυντής 
ΕΛ. ΛΑΣΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




